Messi jiżżewweġ tfajla li ilu jafha 25 sena
Leo Messi, wieħed mill-aqwa footballers bħalissa, iżżewweġ lill-imħabba ta' tfulitu, f'tieġ Arġentinjan mill-aktar sinjur. Aktar minn 250 membri tal-familja u ħbieb, inkluż l-ikbar ismijiet fil-football, marru l-Arġentina biex jaraw lil Messi, ta' 30 sena, jiżżewweġ lil Antonella Roccuzzo, ta' 29 sena, f'lukanda. Il-koppja ilha taf lil xulxin 25 sena, hekk kif kienu ħbieb meta kienu tfal. Huwa ma ħallew lil ħadd juża mobiles waqt it-tieġ, u l-ħaddiema kellhom jaħilfu li ma jgħidu lil ħadd dak li raw fit-tieġ esklussiv.